Цвили, пишти, убава девојка
Цвили, пишти, убава девојка,
Глас се чује до ведрога неба:
Да је чује њена стара мајка,
Да јој прати један аршин платна
Аршин платна, један конац златан
Да завије њене црне очи,
Па да у њу мутну воду скочи:
„Боље бити црна дављеница,
Него бити брацу љубовница!”

Имена лица од којих су забележене песме 

Баба Цвета из села Рогњева.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 32., стр. 34.

Љубиша Рајковић: Родоскрнављења у народним песмама Тимочке крајине, Гласник Етнографског музеја у Београду, књига 45, 1981., стр. 217.

Посленичке песме‎
Породичне песме‎
Народне песме у Крајини